stanford-oval/wikipedia huggingface dataset:
כפר א-דיכ
הערות שוליים

↑  רועי מרום, גִ'נְדַאס בשערה של לוד: אבן פינה לחקר העורף הכפרי של העיר 1948-1459, לוד-דיוספוליס 7, 2021, עמ' 29-26.
↑  Kafr ad Dik Town Profile, באתר המכון למחקר יישומי - ירושלים, ‏2013 (באנגלית).
↑  House Demolitions warnings in Kafr ad Dik village, על פי דו"ח של המכון למחקר יישומי - ירושלים, ‏2007 (באנגלית).
↑  הגר שיזף, אלמונים הציתו מכוניות וריססו כתובות גרפיטי בארבעה כפרים פלסטיניים בגדה, באתר הארץ, 22 בנובמבר 2019
↑  אליאור לוי, פשעי שנאה: עשרות כלי רכב פלסטיניים ניזוקו והוצתו, כתובות רוססו, באתר ynet, 22 בנובמבר 2019.
↑  אברהם בלוך, ‏המדינה מסרבת לאכוף בנייה ערבית לא חוקית בשטח C, באתר "סרוגים", 14 ביולי 2020
| Flag of Senegalיישובי נפת סלפית |
| --- | --- | --- |
| ערים | סלפית |  |
| מועצות מקומיות | בידיה • בורוקין • דיר איסתיא |  |
| כפרים | דיר בלוט • פרח'ה • איסכאכא • כפר א-דיכ • חארס • ח'ירבת קיס • כיפל חארת' • מרדה • מסחה • קראוות בני חסאן • קירה • ראפאת • סרטא • יאסוף • זאוויה |  |
נפות הרשות הפלסטינית
| --- | --- |
בקרת זהויות :  NLI: 987007584324105171  VIAF: 70146462585827770389   WorldCat (עם VIAF): 70146462585827770389 
ערך זה הוא קצרמרבנושא יישובים ברשות הפלסטינית. אתם מוזמנים לתרום לוויקיפדיה ו.
ספלינטר (צבי הנינג'ה)

| --- | --- |
ספלינטר, כפי שהופיעה על עטיפת החוברת TMNT Micro-Series #5: Splinter בהוצאת IDW Publishing. אמנות מאת צ'ארלס פול וילסון
ספלינטר, כפי שהופיעה על עטיפת החוברת TMNT Micro-Series #5: Splinter בהוצאת IDW Publishing. אמנות מאת צ'ארלס פול וילסון
 סוג:  גיבור-על
 הוצאה לאור:  מיראז' סטודיו (1984–1995, 2001–2010) אימג' קומיקס (1996–1999) IDW Publishing (2011 ואילך)
 הופעה ראשונה:  מיראז': Teenage Mutant Ninja Turtles #1 (מאי 1984) IDW: Teenage Mutant Ninja Turtles #1 (אוגוסט 2011)
 הופעה אחרונה:  IDW: Teenage Mutant Ninja Turtles #100
 יוצרים:  קווין איסטמן ופיטר ליירד
 גילום הדמות:  Fiona Scott, מאקו, דני וודברן, טוני שלהוב, James Murray, Stephen Mendel, קווין קלש, Peter Donald Badalamenti II 
 מידע
 שם אמיתי:  המאטו יושי
 כינויים:  סנסיי, מאסטר ספלינטר
 סטטוס:  לא פעיל
 מקום לידה:  יפן
 גזע:  מוטאנט (מוטציה – עכברוש)
 מקצוע:  נינג'ה בדיוני, מורה
 כוחות:   כוח, מהירות, זמישות ורפלקסים על-אנושיים, כושר ואתלטיות ברמה אולימפית, התמחות בכל סוגי נשק קר
 חבר בקבוצה:  צבי הנינג'ה (מאמן)
 סגנון לחימה:  מיומנות גבוהה בנינג'יטסו
 מקום מגורים:  ניו יורק
 דמויות קשורות
 משפחה:  טאנג שן (אישה) לאונרדו, רפאל, דונטלו מיכלאנג'לו וקראי (ילדים) שרדר (אח)
 אויבים:  שבט הרגל
 
ספלינטר (באנגלית: Splinter) הוא דמות בדיונית של גיבור-על עכברוש-מוטאנט המופיע בחוברות הקומיקס צבי הנינג'ה. דמותו של ספלינטר הופיעה במקור לראשונה בחוברת Teenage Mutant Ninja Turtles #1 בהוצאת מיראז' סטודיו ממאי 1984 ובמחודש בחוברת Teenage Mutant Ninja Turtles #1 בהוצאת IDW Publishing מאוגוסט 2011, ונוצרה על ידי הכותב קווין איסטמן והמאייר פיטר ליירד.
במהלך אירועי "עיר במלחמה", ספלינטר נאלץ להתמודד עם פלישתו של אב הדרקונים לכדור הארץ. בידיעה כי רק החזרתו לחיים של יריבו אורוקו סאקי והאיחוד שלו עם אהובתו קיטסון יחזירו את הסדר על כנו, הוא מחליט להקריב את חייו כדי לשמור על האיזון בין החיים והמתים כדי שסאקי ישוב לחיים. הוא מתאחד עם אהובתו טאנג שן בעולם הבא, וטרם לכך נפרד מבניו.
אישיות

ספלינטר מצטייר כחכם, אינטליגנט, כמעט תמיד רגוע, וגם כאשר הוא כועס הוא נמנע מלהרים את קולו. הוא דואג לבניו במסירות רבה ומציל אותם ברגעים קריטיים. הדאגה הרבה למשפחתו נובעת מאובדן המשפחה הקודמת שלו: מאסטר יושי, ואהובתו טנג שן. בנוסף ספלינטר הוא מאסטר באמנויות לחימה ובעל מחשבה חכמה ותנועות זריזות.
ביוגרפיה בדיונית > מיראז' סטודיו

בהרצת הקומיקס המקורית, ספלינטר היה חולדת המחמד של נינג'ה יפני בשם המאטו יושי. חכם למינו, ספלינטר העתיק את התנועות שהמאטו יושי ביצע בזמן אימוניו. המאטו התחרה עם אדם בשם אורוקו נאגי על אהבתה של טאנג שן, ובעקבות כך אחיו של אורוקו נאגי – אורוקו סאקי – רצח את המאטו יושי (לאחר שיושי הרג את אורוקו נאגי בדו-קרב). ללא בית וללא בעלים, ספלינטר נאלץ לברוח לביוב של ניו יורק. בגלל תאונת דרכים, ארבעה צבים ומכל בעל נוזל רדיואקטיבי נפלו לביוב, שם המכל נשבר והעביר את ספלינטר והצבים תהליך מוטציה. ספלינטר נעשה לעכברוש ענק, וארבעת הצבים – לצבים ענקיים. ספלינטר גילה כי הוא מסוגל לדבר, והעניק שמות לארבעת הצבים: לאונרדו, דונטלו, רפאל ומיכלאנג'לו (על שם לאונרדו דה וינצ'י, דונטלו, רפאל ומיכלאנג'לו בהתאמה). ספלינטר מכשיר את הצבים באומנויות הנינג'יטסו, ומאמץ אותם כבניו.
בהרצה זו מת ספלינטר מזקנה בחוברת Teenage Mutant Ninja Turtles vol. 4 #10.
ביוגרפיה בדיונית > אימג' קומיקס

בהרצת אימג' קומיקס, ספלינטר נעשה למוטנט-עטלף ענקי. רפאל, כשרדר, מנסה לרפא אותו, וספלינטר מפתח ידידות עם אוטרום בשם "דוקטור אקס".
ביוגרפיה בדיונית > ארצ'י קומיקס

בהרצת הקומיקס הזו המבוסס על סדרת הטלוויזיה מ-1987 היה ספלינטר לדמות מרכזית, סיפור הרקע המקורי שלו נשמר שלא כמו בסדרת הטלוויזיה. לאחר שהחלו בקומיקס להופיע סיפורים מקוריים שלא מתבססים על סדרת הטלוויזיה, נחשפו פרטים נוספים אודות עברו הקדום של ספלינטר.
במהלך הקומיקס מקבל ספלינטר צורת בן אנוש, זאת לאחר שימוש בקמע מיוחד של שרדר. לאחר שמובס שרדר, כוחות הקמע מבוטלים וספלינטר חוזר לצורת העכברוש מוטאנט.
אזכורים במדיות נוספות > סדרות טלוויזיה

בסדרת הטלוויזיה המקורית ספלינטר הוא המאטו יושי, מורה לאמנויות לחימה לשבט הרגל ביפן. יום אחד הופלל יושי על ידי יריבו אורוקו סאקי לאחר שניסה לרצוח את אב הדוג'ו המשותף של שניהם. משום שלא יכל להוכיח את חפותו, עבר יושי לניו יורק ושם חי כנזיר בתעלות הביוב. יום אחד גילה יושי ארבעה צבים קטנים שהושלכו לתעלות הביוב, יושי שמר את הצבים וגידל אותם כבניו. באחד מן הימים מצא יושי את הצבים ליד חביות נוזל רדיואקטיבי שבורות הנוזלות מהן חומר רדיואקטיבי, יושי והצבים מושפעים מהחומר: יושי הופך לעכבר מוטנטי גדול והצבים הופכים לצבים מוטנטים. יושי החליט להמשיך לגדלם כבניו ונתן להם שמות על שם אמני הרנסאנס האהובים עליו. יושי מלמד את הצבים את אמנות הנינג'יטסו על מנת שידעו כיצד להגן על עצמם ועל תושבי העיר כשיגדלו. דובב בגרסה העברית על ידי יהויכין פרידלנדר.
בצבי הנינג'ה - הדור הבא משנת 1997, ספלינטר מוצג שדמותו משלושת הסרטים המקוריים נשמרת, וכמו כן שיש לו חבר עיוור שמשחק עמו שחמט. דובב בגרסה העברית על ידי עמי מנדלמן.
בסדרת הטלוויזיה השנייה ספלינטר הוא נינג'ה חזקה בצורת עכבר מוטנט. בעונתה השביעית של הסדרה נבלית על בשם ויראלי מחסלת את ספלינטר במרחב הווירטואלי ומפזרת את חלקיקי החיים שלו ברחבי רשת המחשב, בסוף העונה חוזר ספלינטר למצבו הרגיל. דובב בגרסה העברית על ידי עמי מנדלמן ועפרון אטקין.
בסדרת הטלוויזיה המחודשת ספלינטר הוא יושי אשר הפך בעקבות תאונה בעבר למוטנט. ספלינטר וחברו ארוקו סאקי היו מעוניינים באותה אישה, טאנג שן, ויושי התחתן לבסוף עם טאנג שן ונולד להם תינוקת בשם מיווה וכמובן שאורוקו סאקי קינא ובא באחד הלילות כדי לתקוף את המאטו יושי. יושי ואורוקו החלו בקטטה אשר נגמרה במותה של טאנג ובשריפת ביתה; בעקבות מותה של טאנג ברח יושי לניו יורק ושם קנה ארבעת צבי מחמד, לאחר תאונת משאית שקרתה כשיצא ספלינטר מחנות החיות הוא נהפך לעכבר מוטנט והצבים לצבים מוטנטים. ספלינטר ברח יחד עם הצבים לביוב ושם לימד אותם אמנויות לחימה וגידל אותם. בסוף עונה 4, הוא נהרג על ידי שרדר (שנהפך למוטנט) בכך ששרדר דקר אותו בליבו וזרק אותו מגג בניין. דובב בגרסה העברית על ידי עמי מנדלמן.
בסדרה "עלייתם של צבי הנינג'ה" משנת 2018, ספלינטר היה יושי אשר עבד כשחקן קולנוע של סרטי קונג-פו בשם לו ג'יטסו. כאשר הוא היה בשבי אצל האקסית שלו "ביג מאמא" הוא אימץ עכברוש, שהיה פרחח. דרקסום היה מוקסם מהלחימה שלו, ושלח את שני עוזריו שיביאו אותו על מנת להשתמש בכוחותיו על מנת שיעביר את כוחו לארבעה צבים (לאחר שהם התחבבו עליו), באמצעות מכונה מיוחדת, על מנת שיעבדו למענו. יושי סירב, ובעת לחימה עם דרקסום, הוא והצבים היו נגועים באוז, וכמו כן, הוא הפך לעכברוש לאחר שעכברוש המחמד שלו נשך אותו ונמלט והצבים קיבלו את הגנים שלו וכך הם נהיו אנושיים. הוא עצמו נמלט עם הצבים לביוב ששם לימד אותם נינג'יסו. ספלינטר מוצג כילדותי לעיתים ומתרפק על סרטיו כשחקן קולנוע, וכמו כן, מניעיו נובעים שהוא עצמו אינו מעוניין להילחם בגלל שאימו נהרגה בעת שנסתה להילחם ברגל, בזמן שהוא גודל על ידי סבו. כמו כן, הוא מכנה את הצבים לפי שמות הצבעים שלהם, מכיוון שהוא לא זוכר את שמותיהם (לא מצוין בסדרה איך הוא העניק להם את השמות של הציירים). באחד הפרקים צוין שהוא הוציא קלטת אימון אישי, כשהיה אנושי. דובב בגרסה העברית על ידי אלי לולאי.
בסדרה "סיפורם של צבי הנינג'ה" שמבוססת על הסרט "צבי הנינג'ה: טירוף המוטנטים" ספלינטר, בעקבות הזוגיות החדשה שלו החל לדבר שרצית. דובב בגרסה עברית על ידי ערן מור.
אזכורים במדיות נוספות > סרטי קולנוע

בסרט המקורי ובסרטים הנוספים (צבי הנינג'ה 2: סודו של הריר וצבי הנינג'ה 3) נשמר סיפור הרקע של ספלינטר כפי שהיה בהרצה של מיראז' קומיקס. את דמותו של ספלינטר שיחק בסרט קווין קלאש שגם דיבב את דמותו. הסרט הראשון דובב בגרסה העברית על ידי יוני חן.
בסרט מ-2007 היה ספלינטר לדמות אבאית עם דעות קדומות, גם כאן נשמר סיפור הרקע המקורי שלו. דובב בגרסה העברית על ידי אלברט כהן.
בסרט המחודש משחק את דמותו של ספלינטר דני וודברן. בסרט עצמו ספלינטר היה עכברוש מחמד שגדל אצל אפריל ואביה, ולאחר תאונה שקוראת במעבדה של אביה של אפריל, הוא והצבים הופכים להיות מוטנטים, לאחר שאפריל משליכה אותם לביוב על מנת שינצלו. בשונה מסיפורי המקור שהיו לספלינטר, את אומנות הנינג'יטסו הוא למד באמצעות ספר שמצא אותו בביוב. לאחר שהוא למד את האומנות בעצמו, הוא הקנה אותה לאחר מכן, לצבים. בסרט ההמשך הוא דובב בגרסה העברית על ידי עמי מנדלמן.
בסרט ההנפשה צבי הנינג'ה: טירוף המוטנטים דיבב את הדמות ג'קי צ'אן ובדיבוב העברי דיבב אותו יהויכין פרידלנדר. בסיפור המקור שלו הוא לא היה עכברוש מבוית, אלא עכברוש רחוב שמצא את הצבים מכוסים באוז ולימד אותם שבני אדם הם רעים. על פי הסרט את הנינג'טסו הוא למד מכל מיני סרטוני הדרכה ומסרטי קונג פו. כמו כן, צוין בסרט שהוא חיפש שידוך לעצמו.
שבועה (יהדות)

| --- | --- |

חתן נשבע על הכתובה תחת החופה
 מקרא:  ספר דברים, פרק י', פסוק כ'
 משנה תורה:  ספר הפלאה, הלכות שבועות, פרק י"א
 ספרי מניין המצוות:  ספר המצוות, עשה ז' ספר החינוך, מצווה תל"ה
 
שבועה היא התחייבות טקסית של אדם או אישור ואימות של דבריו. ההתחייבות שבשבועה אינה תלויה בתנאי.
השבועה בתנ"ך

בתנ"ך נראה ששבועה הייתה מנהג מקובל. השבועה נזכרת בתורה בספר במדבר, פרק ל', פסוק ג': "איש כי ידור נדר לה', או הישבע שבועה, לאסור איסר על נפשו, לא יחל דברו, ככל היוצא מפיו יעשה". מספר פעמים אנו נתקלים בביטוי "חי ה'" בשבועות.
בתנ"ך מוצאים לא רק שבני אדם נשבעים אלא גם האל נשבע. שבועתו של ה' לאברהם, יצחק ויעקב, לתת לזרעם את ארץ ישראל, נזכרת מספר פעמים בתורה. כמו כן, ה' נשבע בעקבות חטא המרגלים כי הבוגרים מגיל 20 באותו מעמד לא יכנסו לארץ ישראל. וכן הוא נשבע שמשה לא יכנס לארץ ישראל, בעקבות מעשיהם של ישראל (ספר דברים, פרק ד', פסוק כ"א).
השבועה בתנ"ך > סיפורי שבועות בתורה

השבועות הראשונות מופיעות אצל אברהם: כאשר הוא נשבע למלך סדום, שהוא לא ייקח שלל מהמלחמה (ספר בראשית, פרק י"ד, פסוק כ"ב). אברהם ואבימלך נשבעו וכרתו ברית ביניהם, תוך מתן תוקף על ידי הצגת שבע כבשים. אירוע זה התקיים בבאר שבע, ועל שם מעמד שבועה זה נקבע שמו - "באר שבע". בהמשך אליעזר עבד אברהם מתבקש להשבע על ידי אברהם כי לא יביא אישה ליצחק מבנות הכנעני אלא מחרן ממשפחת אברהם (ספר בראשית, פרק כ"ד). יעקב מבקש מעשיו להישבע לו על מכירת הבכורה (בראשית, כ"ה, ל"ג). יעקב ולבן כורתים ברית אי לוחמה בגלעד, ויעקב נשבע באלוהי אביו (ספר בראשית, פרק ל"א, פסוק נ"ג). יוסף נשבע לאביו יעקב שלא יקבור אותו במצרים אלא בארץ ישראל בקברי אבותיו (בראשית, מ"ז, ל"א) ובדומה יוסף משביע את בני ישראל שיעלו את עצמותיו לארץ ישראל כאשר הם יצאו מארץ מצרים (ספר בראשית, פרק נ', פסוק כ"ה).
השבועה בתנ"ך > סיפורי שבועות בנ"ך

כאשר ישראל נכנסים לארץ הם נשבעים לכרות ברית שלום עם הגבעונים. לאחר שהתברר כי הגבעונים רימו אותם ולא באו מארץ רחוקה כפי שסיפרו, מסופר כי ישראל לא יכלו להפר את הברית והשבועה שנשבעו בשם ה', ולכן כעונש הפכו אותם לחוטבי עצים ושואבי מים. יהושע נשבע שבועה נוספת שבה הוא מקלל את האיש שיבנה את יריחו מחדש (ספר יהושע, פרק ו', פסוק כ"ו). מאוחר יותר שאול המלך נשבע לבנו יהונתן כי לא יהרוג את דוד. והוא משתמש בביטוי "חי ה'". שבועה שהוא מפר אותה מאוחר יותר, כאשר הוא מנסה להורגו בכל זאת. (ספר שמואל א', פרק י"ט, פסוק ו'), גם אצל בעלת האוב שאול משתמש בביטוי "חי ה'", ונשבע שלא יקרה לה רע (ספר שמואל א', פרק כ"ח, פסוק י'). גם דוד נשבע מספר פעמים: לשאול שלא ישמיד את צאצאיו. לא לאכול ביום שבו נרצח אבנר בן נר כסימן לאבלותו הרבה, לשמעי אויבו שהוא לא ימיתהו, ולבת שבע שיעתר לבקשתה כי שלמה ימלוך תחתיו.
עוד מסופר בתנ"ך כי מלך יהודה אסא, כופה על העם להשבע שבועת אמונים לאלוהים כנגד עבודת האלילים שרווחה. והעם נשבע בכל לבבו ורצונו ושמח על כך. בדומה לכך עזרא הסופר משביע את העם לעזוב את הנשים הנוכריות.
שבועה מסוג שונה היא שבועתו של גדליהו בן אחיקם שנבוכדנצר השני, מלך בבל מעמיד בראש ישראל, נשבע לעם שהם יקבלו הגנה מפני העמים שמסביב, אם יכנעו למלך בבל. שבועה נוספת היא השבועה שהמלך צדקיהו נשבע לנביא ירמיהו, לא להרוג אותו ולא למסור אותו בידי אלו שרוצים להורגו, בתמורה לכך שיספר לו את העתיד שצופן לו.
השבועה בהלכה

קיימת מחלוקת בין הראשונים האם השבועה היא מצות עשה (זו היא עמדת הרמב"ם, לפי חלק ממפרשיו), רשות או אפשרות שעדיף להימנע ממנה. לכל הדעות, התורה מצווה להישבע דווקא בשם ה', ושבועה בגורם אחר נחשבת לאיסור. הנשבע לשקר או שעבר על שבועתו מתחייב בעונש מלקות או בקורבן.
השבועה בהלכה > ההבדל בין נדר לשבועה

ההבדל הוא שנדר תלוי בתנאי ושבועה אינה תלויה בתנאי. דוגמה לנדר: אם דבר מסוים יקרה או לא יקרה אני מתחייב למשהו מסוים. שבועה לעומת זאת אינה כרוכה בתנאי.
התורה אומנם כרכה יחד, באותו פסוק, את איסורי נדר ושבועה, אולם קיים הבדל מהותי ביניהם, כי בעוד שהנדר מוגדר בתלמוד כ"איסור חפצא ( = חפץ)", כלומר שהחפץ הוא זה שנאסר בנדר על הנודר, הרי שהשבועה נחשבת ל"איסור גברא ( = גבר)", כלומר שאיסור השבועה חל על האדם ( = גברא), בעוד שהחפץ הוא חפץ מותר. לדוגמה, אדם הנודר שלא לאכול את לחמו, איסור הנדר חל על הלחם, ולא על האדם, ולנודר אסור לאכול מן הלחם כי הלחם הוא האסור באכילה. לעומת זאת, בשבועה שלא לאכול לחם, איסור השבועה חל על האדם, ולא על הלחם, ולנודר אסור לאכול מן הלחם כי הוא אסור באכילה מלחם זה. אף על פי שההבדל בין נדר לשבועה נראה כתאורטי בלבד, שהרי בשני המקרים התוצאה היא אותה התוצאה, (בדוגמתנו - שאסור לאכול מן הלחם) ישנה נפקא מינה משמעותית בין נדר לשבועה, במקרה בו ראובן אמר "יהא אסור עלי לחם זה, כאיסור שחל על לחמו של שמעון". אם שמעון אסר את הלחם על עצמו בלשון נדר, הרי שהאיסור חל על הלחם, ולכן נדרו של ראובן חל. אך אם שמעון נשבע שלא לאכול את הלחם, הרי שאין האיסור חל על הלחם, אלא על שמעון, וממילא שבועתו של ראובן לא חלה, שהרי בלחמו של שמעון לא חל שום איסור.
סוגי השבועות

שבועת ביטוי - שבועה שלא נולדה כתוצאה מדין ודברים שיש לנשבע עם אחרים, אלא שהוא החליט מעצמו להישבע על התחייבות עתידית או על אימות פעולה שכבר נעשתה. השם "ביטוי" נגזר מהפסוק "או נפש כי תישבע לבטא בשפתיים להרע או להיטיב, לכל אשר יבטא האדם בשבועה" (ויקרא, ה', ד'). העובר על שבועת ביטוי או שנשבע לשקר חייב להביא לבית המקדש קורבן עולה ויורד במקרה שבו נשבע בשוגג, ואם נשבע במזיד חייב מלקות.
שבועת שווא - שבועה זו היא בעצם "שבועת ביטוי" אלא שבשבועה זו ברור מיד בשעת השבועה שהדברים שאומר אינם אמת (=הנשבע על שיש שהוא זהב), או שברור שהם אמת ואין צורך להוכיח אותם וכל שכן להישבע עליהם (=הנשבע על אבן שהיא אבן), או הנשבע על דבר שמן הנמנע לעשותו (=הנשבע שלא יישן 3 ימים), או שנשבע לבטל מצווה (=שלא יניח תפילין). הנשבע "שבועת שוא" בזדון חייב בעונש מלקות.
שבועת העדות - התובע בשני עדים שיעידו עבורו בבית דין, ונשבעו העדים לשקר שלא ראו דבר. על שבועת העדות חייב קורבן עולה ויורד.
שבועת הפיקדון - התובע מחברו תביעת ממון וחברו מכחיש ונשבע על כך. אם בדיעבד נודע שנשבע לשקר חייב הנתבע לשלם את הממון ולהוסיף על כך "חומש" (=חמישית), וכן עליו להביא קורבן אשם גזילות.
שבועת הדיינים - שבועת הדיינים הוא שם כולל לכל סוגי השבועות שמשביעים הדיינים בבית דין בתביעות ממון שבין אדם לחברו. בית הדין משביעים את הנתבע להישבע ובכך הוא נפטר מתשלום. שבועה זו מתחייבת בשלושת המקרים הבאים:
מודה במקצת - הנתבע מודה בחלק מהתביעה.
עד אחד - כדי לקבל עדות יש צורך בשני עדים, אך עד אחד המחזק את טענת התובע יכול לחייב את הנתבע להישבע.
שבועת השומרים - שבועת שומר שהופקד בידיו פיקדון ואבד או נגנב, במקרים מסוימים.
בתקופת חז"ל תוקנו שבועות נוספות, המכונות שבועות המשנה ורובן הן מסוג "שבועות הנוטלים" שאינן מוטלות על הנתבע אלא דווקא על התובע שנשבע ונוטל. בימי האמוראים התרחבה מגמה זו עוד יותר, ותוקנו עוד שבועות רבות, כגון שבועת היסת שמחייבת את הנתבע להישבע גם כאשר הוא כופר בתביעה ואין כל ראיה נגדו.
בתקופת הגאונים החלו לצמצם את השימוש בשבועות, ולהיעזר בפתרונות חלופיים שיאיימו על הנידונים. בימינו בתי הדין אינם נוהגים להשביע כלל, ובדרך כלל במקום השבועה מציעים הדיינים פשרה בין בעלי הדין.
ראו גם

שבועת שווא ושבועת שקר
מסכת שבועות
פטנט צוללת

פטנט צוללת הוא פטנט שקבלתו ופרסומו מעוכבים בכוונה על ידי המבקש לזמן ממושך, בין כמה שנים לעשור. לאסטרטגיה זאת נדרש מנגנון אישור פטנטים אשר ראשית לא מפרסם בקשות פטנטים לציבור ושנית, תקופת תוקף הפטנט נמדדת מיום הוצאתו ולא מתאריך זכות בכורה או יום ההגשה. בארצות הברית, בקשות פטנטים שהוגשו לפני נובמבר 2000 לא התפרסמו ונשארו חסויות עד שאושרו. בדומה לצוללת, פטנט צוללת היה יכול להישאר תחת פני הים לפרקי זמן ארוכים עד שהוא היה "עולה" ומפתיע את השוק ורלוונטי. חברות מבקשים פרטיים שהיו משתמשים באסטרטגיה זאת כונו '"פיראטים של פטנטים".
היסטוריה

הפרקטיקה של פטנט צוללת הייתה אפשרית הודות לחוק הפטנטים אמריקאי, אך אינה יכולה להתקיים עוד מאז ארצות הברית חתמה על הסכם TRIPS של ארגון הסחר העולמי: מאז 1995, תקופת תוקף הפטנט (20 שנה בארצות הברית) נמדדת מיום ההגשה של הבקשה לפטנט או מיום זכות הבכורה, ולא מיום הקבלה. עדיין ישנן כמה פטנטים בעלי פוטנציאל להפוך לפטנט צוללת, מאחר שהוגשו לפני 1995 ועדיין לא התקבלו ויכולים להישאר לא מפורסמים. יש סוברים, כולל בתי משפט פדרליים בארצות הברית, כי פטנט צוללת הוא אמצעי שיהוי פרוצדורלי (עיכוב בשמירה על זכויות, שיכול להביא לאיבוד הזכות).
בעבר, התוקף של פטנט אמריקאי היה 17 שנה מיום הקבלה, ופטנט צוללת היה יכול להופיע עשרות שנים לאחר תאריך הגשה מקורי. לכן, המבקש פטנט אמריקאי היה יכול לזכות בזמן הן על ידי עיכוב בקבלת הפטנט, והן על ידי דחיית פקיעת תוקפו של הפטנט תוך שימוש באמצעי פשוט, גם אם יקר, של הגשת שרשור של בקשות המשך. חלק מפטנטי צוללת הופיעו לא פחות מ-40 שנה לאחר תאריך ההגשה המקורי של בקשת פטנט. במשך בחינה ממושכת המבקש היה יכול לשנות את התביעות כדי להתאים את ההמצאה שלו למוצרים או טכנולוגיות שהפכו להיות הסטנדרט בתעשייה.
לפני שינוי חוק הפטנטים האמריקאי בשנות 1995 ו-1999, תוכן בקשות הפטנט היה חסוי בזמן הבחינה. היום, הרוב של בקשות הפטנט בארצות הברית מפורסמות תוך 18 חודשים מיום ההגשה (35 U.S.C. 122). למבקש יש זכות להצהיר כי הוא אינו מתכוון להגיש בקשות פטנט על ההמצאה שלו מחוץ לאמריקה בעת ההגשה, ולשמור על הבקשה חסויה. למבקש יש זכות לשנות את דעתו במשך שנה ראשונה, אך לאחר מכן הבקשה מתפרסמת. לבקשות המשך, שתובעות זכות בכורה מבקשות שהוגשו קודם, זמן הפרסום הוא 6 חודשים מהגשה. השינויים בחוק הפטנטים האמריקאי שגרמו לפרסומן של הבקשות אחרי 18 חודש, גם שינו תקופת תוקף הפטנט ל-20 שנה מיום ההגשה של בקשת פטנט מוקדמת ביותר בכל שרשור של בקשות המשך לפטנט. כתוצאה מכך, כיום יש יתרון זעיר בדחיית קבלת הפטנט. לא ניתן יותר להזיז את מסגרת הזמן בה הפטנט מוגן אל התקופה בה הטכנולוגיה תקבל שימוש נרחב יותר, ולמבקש חובת ויתור על זכויות בחוץ לארץ אם בכוונתו לשמור על סודיות הבקשה מעבר לתקופה של 18 חודשים. בשנת 2006, דו"ח של אקדמיה לאומית למדעים המליץ על פרסום הבקשות בכל המקרים בזמן הבחינה.
בעלי פטנטי צוללת מפורסמים

ג'רום ה. למלסון הגיש בקשות פטנט צוללת רבות. הוא ויורשיו קיבלו יותר מ-$1.3 מיליארד דולר בתמלוגים. בשנת 2004 עזבון למלסון הובס בבית המשפט בתביעה שערבה את Symbol Technologies ו-Cognex Corporation, שביקשו (וקיבלו) פסק דין כי 76 תביעות על פי פטנטי ראיית מכונה של Lemelson היו בלתי ניתנות לאכיפה. חברות תובעות, עם תמיכה של עשרות תומכי תעשייה, הוציאו מיליונים כדי להגיע לציון דרך זה בפסיקה. הפסיקה אושרה ב-9 בספטמבר 2005 על ידי הרכב של שלושה שופטי בית המשפט של ארצות הברית לערעורים של בית המשפט הפדרלי על פי דוקטרינת השיהוי, בציטוט "אורך בלתי סביר ... עיכובים בבחינה". עזבון Lemelson ערער לסקירה על ידי המעגל המלא בהרכב מורחב. ב-16 בנובמבר 2005, בית המשפט בהרכב מלא סירב לבחון את המקרה מחדש, ובציטוט "דעות קדומות לציבור בכללותו", האריכך את פסיקת אי יכולת האכיפה המקורית לכל התביעות בכל הפטנטים בנדון.
גילברט היאט קיבל פטנט שתבע המצאה שקדמה לאינטל ו-TI, ותיארה "מיקרובקר". הפטנט בוטל בהמשך, אך לא לפני שהחברות שילמו תמלוגים מכובדים. יש לו עדיין שני פטנטים רחבים יותר עדיין תלויים ועומדים מאותה תקופה.
יאיר זיו

| --- | --- |

 לידה:  24 ביולי 1978 (בן 46) ישראל כפר סבא, ישראל
 מוקד פעילות:  ישראל 
 סוגה:  רוק, אינדי רוק
 שפה מועדפת:  עברית 
 חברת תקליטים:  Unsigned
 האתר הרשמי
 
יאיר זיו (נולד ב-24 ביולי 1978 בכפר סבא) הוא מוזיקאי, זמר, פזמונאי, מלחין ומעבד מוזיקלי ישראלי.
פרץ לתודעה כששר סולו בלהיט בואי - הסינגל הראשון מהפרויקט של עידן רייכלבשנת 2003. באותה השנה זכה השיר במקום השני במצעד השנתי ברשת ג' ובמקום השלישי במצעד השנתי של גלגלצ.
ביוגרפיה

בגיל 13 התחיל ללמוד לנגן בגיטרה ונמשך למוזיקת רוק אנד רול.
ביוגרפיה > מוזיקה

בצה"ל שירת בלהקת חיל החינוך והנוער ובלהקת רוק צבאית שביצעה גרסאות כיסוי ללהיטי פופ ישראלים ואירופיים יחד עם אומנים (עידן רייכל, דנה עדיני, יעל דקלבאום, אוהד חיטמן, טל פורר, עמית יצחק, עידו מוסרי, אמילי קרפל ועוד). במהלך שירותו הצבאי הצבא הקים יחד עם אילן דמתי מהפרויקט של עידן רייכל את להקת קתרזיס, והם הוציאו יחד את האלבום שמור בשבילך בלייבל "כאוס" בבעלותו של טלי כץ.
כשנתיים לאחר תום שירותו הצבאי ביצע סולו בשיר בואי במסגרת הפרויקט של עידן רייכל. השיר היה הסינגל הראשון מהפרויקט, וזכה להצלחה גדולה במצעדי הפזמונים ולהשמעות רבות בתחנות הרדיו. זיו השתתף בכמה מן ההופעות המרכזיות של הפרויקט של עידן רייכל ולאחר מכן החל לעבוד במשך כשלוש שנים על אלבום בכורה.
באותה שנה, בתום שירותו הצבאי, הקים יחד עם רוני הוד את להקת הכיסוי U2 BOOTLEG שהופיעו במשך 3 שנים. בלהקה נגנו חברי להקת בוטן מתוק בקרקס: און דבי, רוני הוד, מאור שטרית ואלון מוטקין. הלהקה זכתה לתשבחות רבות בין היתר בגלל קולו והופעתו של זיו שהזכירו לרבים את בונו, סולן להקת U2. בתוכניתו של גיא פינס השווה את יאיר והלהקה למקור.
ביוגרפיה > אלבום הבכורה "זמן"

בדצמבר 2008 לאחר עבודה של 3 שנים עם המפיק המוזיקלי שמוליק נויפלד יצא הסינגל הראשון מהאלבום, "ברחובות פריז". השיר זכה להשמעות רבות והגיע לראש מצעדי הפזמונים של רוב תחנות הרדיו. בינואר 2009 יצא הסינגל השני "ואחרי שהכל ייגמר", והגיע אף הוא לראשי המצעדים. גם הסינגל השלישי "אל תתייאש" זכה להצלחה. ביוני יצא הסינגל הרביעי "עולם יפה יותר".
במרץ 2009 יצא האלבום המלא "זמן". את רוב שירי האלבום כתב זיו עם ארז ברזוליק והלחין עם שמוליק נויפלד. נויפלד היה גם אחראי להפקה המוזיקלית יחד עם זיו, ובחלק מהעיבודים השתתף גם עדי גולדשטיין. הנגנים שליוו את זיו באלבום היו רוני הוד, יועד ניר, עדי גולדשטיין, שמוליק נויפלד ויאיר זיו עצמו. הופעת ההשקה נערכה בצוותא ב-17 במאי 2009 ושודרה בשידור ישיר ברשת ג'.
בשנת 2009 התארח יאיר בפסטיבל מחול כרמיאל עם השיר "ואחרי שהכל ייגמר" ואף זכה לריקוד על ידי הכוריאוגרף איציק כהן ולהקת צבעי מחול חדרה.
ב-2010 הלחין זיו את השיר "רצה בפארק" של שרון חזיז למילותיו של מאיר גולדברג (בו הוא גם שר בדואט עם חזיז) שנבחר להיות הסינגל השלישי מתוך אלבומה החמישי, השיר הופק על ידי המפיק טל פורר.
ביוגרפיה > Lego Lepricons

בשנת 2011 הקים יאיר ביחד עם הקלידן שלומי מאיה וליאו יעיש את להקת LEGO LEPRICONS, הלהקה הקליטה אלבום EP בשם "Judith, Call Security" עם 6 שירים:
Well, I Don't Think So
What Is It
Is There Something I'm Forgetting
No Money
I Can Fly
You Should Have Knownv
הלהקה זכתה לביקורות טובות בארץ ובעולם. מבקרים השוו את הלהקה ללהקות כמו: Elbow, Radiohead and Muse ועוד.[דרוש מקור] והשוו את קולו של יאיר לזמרים כמו טום יורק ומת'יו בלאמי[דרוש מקור].
הלהקה שיתפה פעולה עם בועז וולפ (המתופף של להקת אלקטרה), שעשה את המיקסים לאלבום.
בשנת 2013 יצאה הלהקה לסיבוב הופעות של חודש וחצי באירופה. הלהקה הופיעה בצרפת, לונדון, אירלנד, בלגיה והולנד.
השירים "Well, I Don't Think So" ו-"You Should Have Known" מותחים ביקורת על התנהלותה של ממשלת ישראל הנוכחית בעניינים חברתיים פנימיים, כמו גם על מדיניות יחסי חוץ של ישראל.
כיום עובד זיו על חומרים חדשים יחד עם LEGO LEPRICONS, על פרויקט אלקטרוני עם שירים באנגלית ועל אלבום נוסף בעברית.
ביוגרפיה > מנוע חיפוש 7|10

ב-2011 הוציא זיו אלבום חדש בשם "מנוע חיפוש 7|10" (המספרים מייצגים את ראשי התיבות של שמו). באפריל 2010 יצא הסינגל הראשון "בחלון דומע" למילים שכתבה רחלי שביט ללחן של יאיר. באוגוסט 2010 יצא הסינגל השני "אין שום כיוון" למילים ולחן של זיו עצמו. בינואר 2011 הוציא זיו את הסינגל השלישי "להישאב אל תוך חלום" למילים שכתב והלחין בעמו. הלחנים, העיבודים וההפקה באלבום נעשו על ידי זיו.
דיסקוגרפיה

שמור בשבילך (1999 - כאוס)
זמן (2009 - הד ארצי)
LEGO LEPRICONS
מצוות התלויות בארץ

מצוות התלויות בארץ הן שורה של מצוות הקשורות לעבודת הקרקע. מצוות אלה נוהגות לרוב רק בארץ ישראל, ואינן נוהגות בחו"ל, ורובן קשורות לתמיכה סוציאלית הן כלפי העניים והן כלפי שבט לוי העובדים בבית המקדש ולכן מנועים מעבודה. לדעת רוב הפוסקים, בימינו אין חייבים בהם מדאורייתא אפילו בארץ ישראל, מאחר שדרוש לכך רוב ישראל היושב על אדמתו, וחיובם כיום הוא רק מדרבנן.
בניגוד למצוות התלויות בארץ, שאר המצוות הן 'חובת הגוף', זאת אומרת שאין חיובים תלוי כלל במקומו של האדם, וחיובים הוא בכל מקום שנמצא.
כל סדר זרעים שבמשנה ובתלמוד ירושלמי, מלבד מסכת ברכות, מוקדש למצוות אלו.
תחומי הארץ

לגבי מצוות התלויות בארץ כל העולם נחלק לחמישה חלקים:
ארץ ישראל, שמתחלקת גם היא לשני חלקים:
תחום עולי בבל
תחום עולי מצרים
ההגדרות המדויקות של תחומים אלה היו נושא למחקרים הלכתיים רבים, אחד הראשונים והחשובים שבהם היה ספר תבואות הארץ.
סוריה
חוץ לארץ, שנחלק גם כן לשני חלקים:
ארצות מצרים ושנער ועמון ומואב (שתרומות ומעשרות נוהגות בהם מדרבנן)
שאר ארצות חוץ לארץ.